На почетку рата командовао је XX корпусом, који је био део друге армије генерала Кастелноа. Његов корпус је након тешких жртава напредовао 14. августа према линији Саребург-Моранж. Пораз XV корпуса са његове десне стране натерао га је у повлачење. Повукао се до Нансија и успео је да крене у противнапад и спречи Немце да пређу реку Мерт. После тога постао је командант 9. армије током Прве битке на Марни и после ње. Само седам дана након преузимања команде над 9. армијом морао је да води низ обрамбених битака како би се спречио немачки продор. И кад је био нападан од стране јачег противника, кретао је у контранападе, који су били примена теорија, коју је развијао док је био предавач на Војној академији. На тај начин је успевао да заустави немачко напредовање. Када је Фош добио појачања од пете армије поново је извршио контранапад код Марне. Немци су се укопали пре повлачења. Он је био један од кључних генерала који су зауставили велико повлачење и стабилизовали савезничке позиције.